पाएं अपने शहर की ताज़ा ख़बरें और फ्री ई-पेपरडाउनलोड करें
बढ़ते कोरोना संक्रमण के बीच सरकार के निर्देश के बाद जिला मुख्यालय सहित जिले के विभिन्न शहरों में एक बार फिर से लाॅकडाउन शुरू हो गया। हालांकि लॉकडाउन के पहले दिन प्रशासन को कड़ी मशक्कत करनी पड़ी। खुद जिलाधिकारी यशपाल मीणा भी दल बल के साथ सड़क पर उतरे। डीएम और भारी पुलिस बल के सड़क पर उतरने के बाद सड़कों पर सन्नाटा छा गया। आम दिनों की तरह ही बुधवार को भी सुबह से ही काफी संख्या में लोग सड़क पर दिखाई दिए। हालांकि पुलिस ने दुकानों को बंद कराया और बिना वजह के सड़क पर निकले लोगों की जमकर खबर ली। कई जगह लोगों की पिटाई की गई। बाइक सवारों से जुर्माना वसूला वसूला गया और उठक बैठक भी कराई गई। इसके बाद भी कई जगह सड़कों पर लोगों का जमावड़ा कम हुआ।
किराना और मेडिकल दुकानें छोड़कर सभी तरह की दुकानें बंद रहीं लेकिन लोगों का आवाजाही बंद नहीं रहा। और कही-कही तो वाहन चलते रहे। इसके बाद पुलिस को शख्ती दिखानी पड़ी। पुलिस ने कई बाईको को जब्त कर लिया तो कई लोगों से जुर्माना वसूल कर छोड़ दिया गया। इस दौरान कई जगहों पर अफरा तफरी भी मच गई। लॉकडाउन के दौरान शहर का मेन रोड, अस्पताल रोड, प्रसाद बिगहा, कचहरी रोड अभी इलाके के जहां तक दुकानें बंद रही। प्रशासनिक अधिकारियों ने शहर में घूम घूम कर ध्वनि विस्तारक यंत्र से लोगों से घरों में रहने की अपील की। पुलिस की कई पेट्रोलिंग गाड़ियां भी शहर में घूमती रही।
लोगों से अपील- घर में रहकर खुद को और अपनों को करें सुरक्षित, आज से सख्ती बरतेगी पुलिस, घर में ही रहें, नहीं तो होगी परेशानी
दूध और सब्जी दुकानों पर भीड़
लाॅकडाउन की सूचना पर बुधवार को सुबह होते ही लोग सब्जी और फल के लिए दुकानों पर जमा हो गए। दूध के काउंटरों पर भी भारी भीड़ देखी गई। लोगों में दूध खरीदने को मारामारी मच गई। इसी तरह अन्य आवश्यक वस्तुओं की दुकानों पर भी खरीदारी करने लोग उमड़ पड़े। इस दौरान कई दुकानदारों ने कालाबजारी भी शुरू कर दिया। किराना दुकानदारों ने आटा, चीनी, आलू, प्याज की कीमत बढ़ा दी। सुबह में आवश्यक वस्तुओं के अलावा भी अन्य सामान की कई दुकानें भी खुलना शुरू हो गई हालांकि पुलिस उन्हें बन्द करा दिया।
बिना पास के घर से निकाला वाहन तो होंगे जब्त
सरकार ने पब्लिक ट्रांसपोर्ट सिस्टम पूरी तरह से बंद किया है लेकिन इसके बावजूद सड़कों पर प्राइवेट वाहन बड़ी संख्या में नजर आए। दोपहर में पुलिस चेकिंग शुरू होने के बाद वाहनों के परिचालन में कमी आई। पुलिस ने सख्त हिदायत देते हुए कहा कि सब्जी दूध और अति आवश्यक सेवा को छोड़कर बाकी किसी तरह के बाहर नहीं चलेंगे।नियम तोड़ने वालों से कड़ा जुर्माना वसूला जाएगा और जरूरत हुई तो कानूनी कार्रवाई भी की जाएगी। लॉक डाउन की पाबंदियां पब्लिक के स्वास्थ्य के हित में लगाई गई है इसलिए लोग सहयोग करें। गुरुवार से सख्ती और बढ़ेगी। सिर्फ इमरजेंसी वाहन हीं चलेंगे। बाकी जब्त कर लिए जाएंगे।
लगातार 20वें दिन 100 से अधिक पॉजिटिव, 33 संक्रमित अस्पताल में भर्ती
नवादा में कोरोना संक्रमण का कहर जारी है और वायरस ने लगातार दूसरे दिन जिले में शतक लगाया। जिले में लगातार 20 में 100 से अधिक मरीज मिले। इस दौरान दिन बार संख्या 200 भी पार कर गई। 4 मई की जांच रिपोर्ट में 156 लोग कोरोना से संक्रमित पाए गए हैं। 156 नए मरीजों के साथ ही जिले में अब तक 7482 लोग संक्रमित हो चुके हैं। इनमें से 3754 लोग और उनके पहली लहर में और 3509 लोग कोरोना के दूसरे लहर में संक्रमित हुए हैं। कोरोना की दूसरी लहर में संक्रमित हुए 3509 में से 2346 लोग ठीक हो चुके हैं।
कोरोना के दूसरी लहर में अब तक 19 लोगों की जान चली गई है। जिले में फिलहाल 1362 एक्टिव मरीज हैं यानि इतने लोग अभी कोरोना से जूझ रहे हैं। इनमे से 33 लोग आइसोलेशन वार्ड में भर्ती है जबकि बाकी सभी होम आइसोलेशन में इलाजरत हैं। बढ़ते संक्रमण को देखते हुए नवादा शहर सहित जिलेभर में सघन सैनिटाइजेशन शुरू हुआ है। नगर निकायों तथा अंचल प्रशासन के द्वारा प्रभावित इलाके का सैनिटाइजेशन किया जा रहा है
पिछले 5 दिनों में में 877 लोग संक्रमित हुए हैं जबकि इसी 5 दिनों में 1046 लोगों के कोरोना संक्रमण से मुक्त होने की भी पुष्टि हुई है। पिछले 30 अप्रैल को जिले में 183 लोग कोरोना पॉजिटिव पाए गए थे इस दिन 154 लोगों के ठीक होने की पुष्टि हुई। 1 मई को 189 लोग कोरोना संक्रमित पाए गए और इस दिन 2011 लोगों की कोरोना से मुक्त होने की पुष्टि की गई । अब 2 मई को 130 मरीज मिले हैं और एक साथ 336 लोग कोरोना संक्रमण से मुक्त घोषित किए गए हैं। 3 मई को 219 लोग संक्रमित मिले और 214 लोग स्वस्थ हुए। इसी तरह 4 मई को 156 लोग संक्रमित हुए जबकि 130 लोग स्वस्थ हुए इस हिसाब से देखा जाए तो पिछले 5 दिनों में संक्रमण दर की अपेक्षा रिकवरी दर ज्यादा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn